संवाद सूत्र, नागराकाटा: केंद्र व राज्य में एक-दूसरे के खिलाफ जमकर बयानबाजी करने व विरोध करने वाली पार्टी पंचायत बोर्ड गठन के लिए एक फिर एक बार एक ही मंच पर आ गई है। मकसद सिर्फ तृणमूल कांग्रेस को सत्ता से किसी तरह दूर रखना है। बिन्नागुड़ी ग्राम पंचायत के बाद दूसरी बार तृणमूल को पराजित करने के लिए माकपा-कांग्रेस व भाजपा एक साथ आई है। गुरुवार को पुलिस की कड़ी सुरक्षा के बीच मेटली ब्लॉक के इंडंग ग्राम पंचायत का बोर्ड गठन करने के लिए तीनों पार्टी एक हो गई। कुल 18 सीटों वाली इंडंग ग्राम पंचायत में तृणमूल कांग्रेस को 07, भाजपा को 05, कांग्रेस को 04 व माकपा को 02 सीटों पर जीत मिली थी। इस दिन प्रधान व उप प्रधान के वोट हुआ। इसमें दोनों पक्षों को ही 9-9 वोट मिले। फिर टॉस हुआ। इसमें दोनों पदों पर ही तृणमूल के उम्मीदवार में खड़े महागठबंधन को जीत मिली। बतादें कि बोर्ड गठन से दो दिन पहले ही भाजपा व कांग्रेस के एक-एक पंचायत सदस्य तृणमूल में शामिल हो गए थे। लेकिन इसके बावजूद तृणमूल बोर्ड गठन नहीं कर पाई। इस दिन भाजपा के राधिक उराव को प्रधान व कांग्रेस के सीनू मुंडा को उप प्रधान चुना गया है।